《公子二首 其二》
明代·陶安

翩翩贵公子，新自塞垣归。雕翅珠玑帽，龙纹锦绣衣。

花前牙板按，灯下羽觞飞。愿汝崇清素，农桑业尚稀。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。